Contract de achiziție de produse 
nr. __________ data ______________
1. Părţile contractante

În temeiul Legii nr. 98 din 19 mai 2016 privind achiziţiile publice, cu modificările și completările ulterioare, s-a încheiat prezentul contract de achiziție de produse, 

între
UNIVERSITATEA DIN BUCUREŞTI cu sediul în București, Şos. Panduri, nr. 90, sector 5, telefon 021.305.46.01, cod fiscal 4505502, având contul curent ................................................................. deschis la Trezoreria Sector 5, reprezentată prin Prof. univ. dr. Marian Preda, în calitate de RECTOR, denumită în continuare achizitor, pe de o parte

şi 

……………….......... (denumirea furnizorului/operatorului economic), cu sediul social în ………………..…. (adresă) și/sau sediu secundar/punct de lucru în …………….…… (adresă), telefon/fax ………….…, înregistrat la Registrul Comerțului sub numărul ………………………., cod de identificare fiscală ..................................., atribut fiscal RO (dacă este cazul – există dovadă), cont ……………………. (trezorerie, bancă) ............................................................ reprezentată legal prin ................................................................................ (numele, prenumele persoanei fizice reprezentantă), în calitate de ……………….. (funcţia), în calitate de furnizor, pe de altă parte.

2. Definiţii 

2.1 - În prezentul contract următorii termeni vor fi interpretaţi astfel:

a. achizitor şi furnizor – părţile contractante, aşa cum sunt acestea numite în prezentul contract;

b. contract – prezentul contract şi toate anexele sale;
c. destinaţie finală – locul unde furnizorul are obligaţia de a furniza produsele;
d. forţa majoră – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;
e. origine – locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;
f. preţul contractului – preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

g. produse – echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

h. servicii – servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;

i. termenii comerciali de livrare vor fi interpretaţi conform INCOTERMS 2000 – Camera Internaţională de Comerţ (CIC);

j. zi – zi calendaristică; an - 365 de zile sau 366 de zile în anii bisecți.
(se adaugă orice alţi termeni pe care părţile înţeleg să îi definească pentru contract)
3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul „zi” sau „zile” sau orice referire la zile reprezintă zile calendaristice, dacă nu se specifică în mod diferit.

Clauze obligatorii

4. Obiectul şi preţul contractului
4.1. - Furnizorul se obligă să furnizeze şi, după caz, să instaleze şi să întreţină produsele prevăzute în anexa nr. 1, parte integrantă din contract, în perioada/perioadele convenite şi în conformitate cu obligaţiile asumate prin prezentul contract, corespunzător ofertei tehnice/caietului de sarcini.

4.2. - Achizitorul se obligă să plătească furnizorului preţul convenit pentru îndeplinirea contractului de achiziție a produselor prevăzute în anexa nr. 1, în termenul și în condițiile prevăzute de prezentul contract.
4.3. - Preţul convenit pentru îndeplinirea contractului, respectiv preţul produselor livrate şi al serviciilor accesorii prestate (dacă este cazul), plătibil furnizorului de către achizitor conform ofertei financiare/graficului de plăţi, este de ................ lei, la care se adaugă T.V.A. ................ lei./   
Prețul convenit pentru îndeplinirea contractului, respectiv prețul produselor livrate lunar/trimestrial, plătibil furnizorului de către achizitor conform ofertei financiare/graficului de plăți, este de .............. lei lunar/trimestrial la care se adaugă T.V.A. ......... lei./  
Prețul lunar/trimestrial se va calcula în funcție de cantitatea de produse livrată în luna/trimestrul anterioare, conform solicitării achizitorului. 
(se va alege varianta de plată corespunzătoare)
5. Ajustarea preţului contractului
5.1 - Preţul contractului este ferm/poate fi ajustat conform formulei ......................, în cazul în care ............. (se poate introduce o clauză de revizuire a prețului conform art. 221 alin. 1 lit. a) din Legea nr. 98/2016 numai cu obținerea aprobărilor interne și numai dacă a fost inclusă în documentația de atribuire)
6. Durata contractului

6.1 – Durata prezentului contract este de la data semnării lui şi pȃnă la data îndeplinirii obligaţiilor contractuale reciproce, dar nu mai târziu de ......................................
(termenul trebuie să cuprindă atât livrarea, cât și plata și nu va depăși termenul prevăzut în documentația de atribuire a contractului)
7. Documentele contractului
7.1 - Documentele contractului sunt următoarele:
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) garanţia de bună execuţie, dacă este cazul;
d) angajamentul ferm de susţinere din partea unui terţ, dacă este cazul;

e) acordul de asociere, dacă este cazul.

 (se enumeră, după caz, toate documentele pe care părţile înţeleg să le considere ca fiind parte intergrantă a contractului)

8. Obligaţiile principale ale furnizorului
8.1 – Furnizorul are obligația să predea/să pună la dispoziţia achizitorului, şi după caz, să instaleze produsele prevăzute în anexa nr. 1, respectiv produse ……………………………………………...… (a se indica generic tipul de produse, de ex. papetărie),  în ………… zile de la data primirii comenzii ferme/semnării contractului. (a se alege o singură variantă)
8.2- Furnizorul se obligă să furnizeze produsele la standardele şi/sau performanţele prezentate în propunerea tehnică. 

8.3 - Furnizorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii)  daune-interese, costuri, taxe şi cheltuieli de orice natură aferente, corespunzătoare prejudiciilor aduse achizitorului pe perioada derulării contractului. 
9. Obligaţiile principale ale achizitorului
9.1 - Achizitorul are obligația să achiziționeze, respectiv să cumpere și să platească preţul convenit în prezentul contract. Plata către furnizor se va face în termen de 30 de zile calendaristice de la  primirea facturii fiscale emisă ulterior procesului-verbal de recepție. Plǎţile în valutǎ se vor efectua cu respectarea prevederilor legale. Documentele în baza cǎrora se va face plata vor fi: procesul-verbal de recepţie cantitativǎ şi calitativǎ a produselor, semnat fără obiecțiuni şi factura fiscalǎ.
9.2 - Plata se va realiza prin ordin de plată, pe baza facturii acceptate de Universitatea din Bucureşti, în contul pe care furnizorul se obligă să-l deschidă la trezorerie.
9.3 - Achizitorul se obligă să recepţioneze produsele în termenul convenit dacă sunt respectate toate prevederile contractului referitoare la caracteristicile produselor livrate.
10. Sancţiuni pentru neîndeplinirea culpabilă a obligaţiilor 

10.1 - În cazul în care furnizorul nu îşi îndeplineşte obligaţiile asumate, achizitorul are dreptul la penalităţi reprezentând o sumă echivalentă cu o cotă procentuală de 0,1% din preţul produselor nelivrate sau a obligațiilor neexecutate, pentru fiecare zi de întârziere, pȃnă la îndeplinirea efectivă a obligaţiilor. Penalitățile astfel calculate pot fi deduse de către achizitor din sumele datorate furnizorului în temeiul prezentului contract.
10.2 - În cazul în care achizitorul nu își execută obligațiile de plată în termenul contractual convenit la art. 9, pct. 9.1, îi revine obligaţia de a plăti, ca penalităţi, o sumă echivalentă cu o cotă procentuală de 0,1% din plata neefectuată pentru fiecare zi de întȃrziere pȃnă la îndeplinirea efectivă a obligaţiilor.
Clauze specifice

11. Garanţia de bună execuţie a contractului

11.1 – Furnizorul se obligă să constituie garanţia de bună execuţie a contractului în termen de 5 zile lucrătoare de la data semnării acestuia, în cuantum de ….....% din valoarea contractului fără TVA, și să remită dovada originală a constituirii sale în acest interval de timp. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată furnizorului, contractul considerându-se încetat la data comunicării notificării de reziliere.
11.2 - Garanţia de bună execuţie se constituie prin virament bancar sau printr-un instrument de garantare emis în condițiile legii, astfel: prin scrisoare de garanție emisă de o instituție de credit din România, sau asigurare de garanții și este valabilă pe toată durata contractului. În situaţia în care garanţia de bună execuţie se constituie printr-un instrument de garantare, acesta trebuie să fie întocmit în conformitate cu prevederile legale în vigoare. În cazul în care valoarea garanţiei de bună execuţie este mai mică de 5.000 de lei, achizitorul are dreptul de a accepta constituirea acesteia prin depunerea la casierie a unor sume în numerar. Contul IBAN al autorității contractante în care se constituie garanția este RO57 TREZ 7055 005X XX00 0186  deschis la Trezoreria Sectorului 5.
11.3 – Achizitorul are dreptul de a executa garanţia de bună execuţie oricând pe parcursul îndeplinirii contractului, în limita prejudiciului suferit, în cazul în care furnizorul nu îşi îndeplineşte obligaţiile asumate prin contract. Anterior executării garanţiei de bună execuţie, achizitorul are obligaţia de a notifica atât furnizorul, cât şi emitentul instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, furnizorul are obligaţia de a reîntregi garanţia în cauză raportat la valoarea rămasă de executat din contract, în termen de cel mult 5 zile lucrătoare de la notificarea acestuia de către achizitor. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată furnizorului, iar contractul va înceta la data comunicării notificării de reziliere.
11.4 – Achizitorul se obligă să elibereze/restituie garanţia de bună execuţie în cel mult 14 zile de la data îndeplinirii integrale de către furnizor a obligaţiilor asumate prin contractul de achiziţie publică, dacă nu a început executarea acesteia până la acea dată. 

12. Recepţie, inspecţii şi teste

12.1 - Achizitorul are dreptul de a inspecta şi/sau testa produsele pentru a verifica conformitatea lor cu specificaţiile din propunerea tehnică/oferta tehnică. În cazul în care, pe parcursul executării contractului de achiziție publică, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.
12.2 - Inspecţiile şi testele se vor face la livrarea integrală și/sau parțială (în cazul livrărilor succesive) a produselor, în prezenţa reprezentanţilor celor două părţi.
12.3 - Dacă vreunul din produsele inspectate sau testate nu corespunde specificaţiilor, achizitorul are dreptul sa îl respingă, iar furnizorul are obligaţia, fără a modifica preţul contractului: 
          

        a) să înlocuiască produsele refuzate;
        b) să facă toate modificările necesare pentru ca produsele să corespundă specificaţiilor tehnice, prevederile art. 12.1 aplicându-se corespunzător.  

12.4 - Dreptul achizitorului de a inspecta, testa şi, dacă este necesar, de a respinge produsele, nu va fi limitat sau amânat din cauza faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

12.5 - Prevederile clauzelor 12.1-12.3. nu îl vor absolvi pe furnizor de obligaţia asumării garanţiilor sau altor obligaţii prevăzute în contract. 

13. Ambalare şi marcare

13.1 - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea din timpul transportului, tranzitului şi expunerii la temperaturi care nu corespund specificațiilor, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor mari în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

13.2 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) sunt transferate în proprietatea achizitorului fără costuri suplimentare.
14.  Livrarea şi documentele care însoţesc produsele

14.1 -  Furnizorul are obligaţia de a livra produsele la destinaţia finală indicată de achizitor în termenul stabilit, respectiv ______ zile de la data primirii comenzii ferme/semnarea contractului (a se alege o singură variantă, respectându-se opțiunea făcută la art. 8.1) și cu respectarea termenilor comerciali de livrare.
14.2 - (1) La expedierea produselor, furnizorul are obligaţia de a comunica, în scris, atât achizitorului, cât şi, după caz, societăţii de asigurări, datele de expediere, numărul contractului, descrierea produselor, cantitatea, locul de încărcare şi locul de descărcare.
(2) Furnizorul va transmite achizitorului toate documentele prevăzute de lege care însoţesc produsele.

Răspunderea pentru netransmiterea integrală a tuturor documentelor care trebuie să însoțească produsele revine în integralitate furnizorului.
1.      Factura fiscala;
2.      Avizul de expediţie;
3.      Certificat de calitate;
4.      Certificat de origine;
5.      Certificat de garantie.
(se precizează toate documentele care vor însoţi produsele, enumerarea de mai sus nefiind limitativă)
14.3 - Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare, precum și pe procesul-verbal de recepție.

14.4 - Livrarea produselor se consideră încheiată în momentul în care sunt îndeplinite prevederile clauzelor privind recepţia produselor. 

14.5 - Cheltuielile necesare pentru ca produsele să corespundă cerinţelor caietului de sarcini, valoarea ambalajului, asigurării şi transportului produselor la locurile de livrare stabilite, precum şi alte taxe şi cheltuieli sunt incluse în preţ.

15. Asigurări
15.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit. 
16. Servicii accesorii
16.1 - Pe lângă furnizarea efectivă a produselor, furnizorul are obligaţia de a presta şi serviciile accesorii descrise în caietul de sarcini/documentația de atribuire, respectiv serviicile de instalare/montaj ..................... (se va completa cu serviciile acessorii solicitate) în termenul convenit pentru furnizarea produselor/în termen de ............... de la data livrării produselor (se va completa conform cazului concret și documentației de atribuire), fără a modifica preţul contractului și fără a fi exonerat de nicio obligație de garanție asumată prin contract.
17. Perioada de garanţie acordată produselor

17.1 - Furnizorul are obligaţia de a garanta că produsele furnizate prin contract sunt noi și nu prezintă vicii ascunse. De asemenea, furnizorul are obligaţia de a garanta că niciunul dintre produsele furnizate prin contract nu va avea niciun defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi, în condiţii normale de funcţionare.

17.2 - (1) Perioada de garanţie acordată produselor de către furnizor este cea declarată în propunerea tehnică/ oferta tehnică, în funcție de caz, respectiv ............................ (se precizează perioada de garanţie acordată produselor.) Perioada de garanție nu poate fi mai mică decât cea acordată de producător.
(2) Perioada de garanţie a produselor începe cu data recepţiei efectuate și acceptate de achizitor, după livrarea şi dacă este cazul, instalarea acestora la destinaţia finală.
17.3 - Achizitorul are dreptul de a notifica imediat furnizorului, în scris, orice plângere sau reclamaţie ce apare în cadrul perioadei de garanţie. 
17.4 - La primirea unei astfel de notificări, furnizorul are obligaţia de a remedia defecţiunea sau de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care decurge de la data înlocuirii produsului. 

(2) Timpul de răspuns la sesizare este de maximum o zi lucrătoare, iar timpul de remediere a defecţiunilor sau de înlocuire a produselor este de maximum două zile lucrătoare.

17.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.
18. Forţa majoră

18.1 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.2 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
18.3 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor. În cazul în care forța majoră este constatată de o autoritate competentă, certificatul constatator va fi comunicat de îndată celeilalte părți.
18.4 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

18.5 - Dacă forţa majoră acţionează sau se estimează că va acţiona o perioadă mai mare de ............, fiecare parte va avea dreptul să notifice celeilalte părţi denunțarea prezentului contract, fără ca vreuna dintre părţi să poată pretinde celeilalte daune-interese.
19. Soluţionarea litigiilor

19.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2 - Dacă, după 30 de zile calendaristice de la inițierea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul achizitorului. 
20. Limba care guvernează contractul
20.1 - Limba care guvernează contractul este limba română.
21. Comunicări

21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

21.2 - Comunicările între părţi se pot face prin fax, mail, sau poștă cu confirmare de primire.
22. Încetarea contractului
Prezentul contract încetează în următoarele cazuri:

 22.1 La ȋmplinirea termenului pentru care a fost încheiat.

 22.2 Prin denunţarea unilaterală de către achizitor, fără nicio notificare prealabilă adresată furnizorului, în cazul în care acestuia i se retrage autorizaţia de funcţionare. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a acestuia.

22.3 Prin reziliere unilaterală, cu o notificare prealabilă adresată furnizorului, în cazul în care acesta nu îşi îndeplineşte la timp şi în bune condiţii oricare dintre obligaţiile ce-i revin. Contractul se consideră a înceta la data comunicării notificării de reziliere.
22.4 În condițiile în care termenul de livrare a constituit factor de evaluare în procedura de atribuire, în cazul nerespectării termenului de livrare a produselor ce fac obiectul prezentului contract, acesta încetează de drept, fără a fi nevoie de punerea în întârziere a furnizorului sau de orice altă formalitate, la data notificării de către achizitor către furnizor a nerespectării termenului de livrare, notificare ce va fi transmisă prin scrisoare recomandată cu confirmare de primire. 
22.5  Prin acordul scris al părţilor.

22.6 În orice alte cazuri prevăzute de lege.
22.7 Fără a aduce atingere dispoziţiilor privind încetarea contractelor sau dreptului achizitorului de a solicita constatarea nulităţii absolute a contractului de achiziţie publică, conform prevederilor legale aplicabile, achizitorul are dreptul de a denunţa unilateral prezentul contract în perioada de valabilitate a acestuia în una dintre următoarele situaţii:  
   a) furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;  

   b) contractul nu ar fi trebuit să fie atribuit furnizorului, având în vedere o încălcare gravă a obligaţiilor ce rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
   c) contractul a fost modificat fără organizarea unei noi proceduri de atribuire altfel decât în cazurile și în condițiile prevăzute de art. 221 din Legea nr. 98/2016 privind achizițiile publice.
22.8 Încetarea prezentului contract nu exonerează nicio parte contractantă de îndeplinirea obligațiilor deja scadente.
23. Confidențialitatea contractului

23. 1 - O parte contractantă nu are dreptul, fără acordul scris al celeilalte părți:

a) de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului și a cazurilor prevăzute de lege;

b) de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.
24. Legea aplicabilă contractului
24.1 - Contractul va fi interpretat conform legilor din România.

Părţile au înţeles să încheie azi .......................... prezentul contract în 2 (două) exemplare, câte unul pentru fiecare parte. 

(se precizează data semnării de către părţi)

	Achizitor
	 Furnizor

	Universitatea din Bucureşti
	

	Rector,
	

	Prof. univ. dr. Marian Preda
	

	
	

	         Director General Administrativ 

	

	                  Directia Juridică
                  Director/Decan

                          CFP
	


Anexa 1, la contractul Nr .___________/______________

	Nr. crt.
	Denumire produs
	U.M.
	Cantitatea
	Preţ unitar fără TVA
	Valoarea în RON fără TVA

	1. 
	
	
	
	
	

	2. 
	
	
	
	
	

	3. 
	
	
	
	
	

	4. 
	
	
	
	
	

	5. 
	
	
	
	
	

	6. 
	
	
	
	
	

	…….
	
	
	
	
	

	TOTAL RON fără TVA
	

	TOTAL RON CU TVA
	


	Achizitor
	 Furnizor

	Universitatea din Bucureşti
	

	Rector,
	

	Prof. univ. dr. Marian Preda
	

	
	

	         Director General Administrativ 


	

	                  Directia Juridică

                  Director/Decan

                          CFP
	

	
	


� Se vor completa toate spațiile cu galben sau vor fi șterse, înlocuite sau completate în funcție de caz.

